Na temelju članka 57., stavka 3. Zakona o porezu na dohodak („Narodne novine“ broj 115/16, 106/18, 121/19,32/20, 138/20, 151/22. i 114/23) i članka 36. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21), Općinsko vijeće Općine Sveti Ivan Žabno na 17. sjednici održanoj 23. studenoga 2023. godine donijelo je

**ODLUKU**

**o visini paušalnog poreza za djelatnosti iznajmljivanja i smještaja u turizmu**

**na području Općine Sveti Ivan Žabno**

Članak 1.

Odlukom o visini paušalnog poreza za djelatnosti iznajmljivanja i smještaja u turizmu na području Općine Sveti Ivan Žabno (u daljnjem tekstu: Odluka) utvrđuje se visina paušalnog poreza po krevetu za djelatnosti iznajmljivanja i smještaja u turizmu na području Općine Sveti Ivan Žabno.

Članak 2.

Visina paušalnog poreza iz članka 1. ove Odluke za djelatnosti iznajmljivanja i smještaja u turizmu za sva naselja na području Općine Sveti Ivan Žabno određuje se u iznosu od 50,00 EUR-a po krevetu godišnje.

Članak 3.

Stupanjem na snagu ove Odluke prestaje važiti Odluka o visini paušalnog poreza za djelatnosti iznajmljivanja i smještaja u turizmu na području Općine Sveti Ivan Žabno ("Službenom glasniku Koprivničko-križevačke županije“ broj 1/19).

Članak 4.

Ova Odluka objavit će se u "Službenom glasniku Koprivničko-križevačke županije“, a stupa na snagu 1. siječnja 2024. godine.

OPĆINSKO VIJEĆE OPĆINE SVETI IVAN ŽABNO

KLASA: 410-01/23-01/01

URBROJ: 2137-19-02/1-23-1

Sveti Ivan Žabno, 23. studenoga 2023.

PREDSJEDNIK:

Krešimir Habijanec